tr tr 
tr tr + + + EUROOPAN YHTEISÖJEN KOMISSIO 
Bryssel, 18 07 1997 
KOM<<>7)S77 lo|>iill. 
KOMISSION TIEDONANTO NEUVOSTOLLE 
Maidon ja maitotuotteiden kulutuksen edistämistä yhteisössä ja markkinoiden 
laajentamista maidon markkinointivuoden 1997/1998 aikana koskeva 
toimintaohjelma 

KOMISSION TIEDONANTO NEUVOSTOLLE 
Maidon ja maitotuotteiden kulutuksen edistämistä yhteisössä ja markkinoiden 
laajentamista maidon markkinointivuoden 1997/1998 aikana koskeva 
toimintaohjelma 
I TIEDONANNON TAVOITE 
1. Neuvoston asetuksen (liTY) N:o 2073/92' 1 artiklan 2 kohta sisältää täydellisen 
luettelon toimenpiteistä, jotka komissio voi toteuttaa maidon kulutuksen edistämiseksi 
yhteisössä sekä maidon ja maitotuotteiden markkinoiden laajentamiseksi. 
2. Mainitun asetuksen 2 artiklassa komissio velvoitetaan antamaan neuvostolle tiedoksi 
ennen 1. päivää huhtikuuta toimintaohjelma, jota se aikoo toteuttaa seuraavan 
markkinointivuoden aikana. 
3. Komission asetuksen (EY) N:o 3582/932 2 artiklan mukaisesti ohjelmassa on 
täsmennettävä erityisesti yhden tai useamman mainitussa neuvoston asetuksessa luetellun 
toimenpiteen valinta, toimenpiteisiin sisältyvien toimien kattamat aiheet, toimenpiteisiin 
sisältyvien toimien rahoittamiseksi käytettävissä olevien varojen jakautuminen sekä 
aikataulu rahoitushakemusten tarkastelu-ja valintamenettelyjen täytäntöönpanemiseksi. 
4. Tässä tiedonannossa on kuusi osaa: 
tiivistelmä aikaisempien markkinointivuosien tuloksista 
markkinointivuoden 1997/1998 strategia, 
seuranta, 
talousarvion varat markkinointivuodelle 1997/98, 
ehdotusten esittäminen, 
hakemusten tarkastelu- ja valintamenettelyt. 
II TIIVISTELMÄ MARKKINOINTIVUODEN 1994/1995 TULOKSISTA 
Viimeiset käytettävissä olevat kertomukset koskevat markkinointivuotta 1994/1995. 
Markkinointivuosi 1995/1996 alkoi touko-kesäkuussa 1996. Lopulliset kertomukset 
toimitetaan komissiolle syys-/lokakuussa 1997. Markkinointivuoden 1997 sopimukset 
allekirjoitettiin vuoden 1997 kesäkuussa, ja toimia ei ole vielä aloitettu. 
1 EYVLN:oL215, 30.7.1992, s. 67 
2 EYVLN:oL326, 28.12.1993, s. 23 
Markkinointivuonna 1994/1995 viisi maata (Saksa, Irlanti, Kreikka, Italia ja Yhdistynyt 
kuningaskunta) käytti hyväkseen perinteisiä viestimiä: lehdistöä ja televisiota. 
Esimerkiksi Yhdistyneessä kuningaskunnassa markkinointivuosi, johon kuului kaksi 
mainosiskua sekä tukikampanja lehdistössä, oli hyvin menestyksekäs. Alle kahden 
vuoden ikäisien lasten maidonkulutus lisääntyi 8 prosenttia ja 2 4 -vuotiaiden lasten 5 
prosenttia. Taloudellisissa analyyseissä maidon myynnin arvioidaan kasvavan 7,4 
miljoona litraa kahden vuoden kuluessa. Saksassa maidonkulutus kasvoi 4,1 prosenttia, 
ja kotitalouksien kysyntä kasvoi myös. 
Kolmessa maassa (Belgia, Ranska, Tanska) järjestettiin urheilutapahtumia. Arviot 
osoittavat näiden tapahtumien olevan erittäin hyvä keino saada nuoret kiinnostumaan 
maidosta. Tuote sijoitetaan näissä tapahtumissa urheilulliseen ympäristöön, joka vetää 
nuoria puoleensa, samalla kun annetaan myönteinen kuvan maidon suotuisista 
vaikutuksista. Näin saatiin useita tuhansia aktiivisia yhteydenottoja, ja tapahtumat 
nousivat myös esille päivälehdissä ja TV:ssä. 
Espanjassa ja Portugalissa järjestettiin yhtenäistetyt kampanjat. 
Myynninedistämiskampanjat vaikuttivat eittämättä pastöroidun maidon kulutuksen 
kasvuun, joka oli esimerkiksi Espanjassa 23 prosenttia vuoden 1995 yhdeksän 
ensimmäisen kuukauden aikana. Kampanja koostui mainonnasta, PR:stä ja tapahtumista. 
Espanjassa järjestetty maito- ja terveysviikko tavoitti 84 000 mahdollista kuluttajaa. 
Portugalissa yksi kolmesta tärkeimmästä toimintamuodosta oli "maitokaravaani", joka 
vieraili 31 rannalla, minkä tuloksena syntyi 44 500 aktiivista yhteydenottoa. 
Neuvontapyynnöt Ranskassa sijaitsevaan CERINiin, joka on laatinut kaikkien 
jäsenvaltioiden käyttöön tarkoitetun tieteellisen aineiston, ovat lisääntyneet. Tämä 
päivittäin päivitettävä tietopankki on erittäin arvokas tieteellisen tiedon välityksessä. 
III MARKKINOINTIVUODEN 1997/1998 STRATEGIA 
Markkinointivuonna 1997/1998 on käytettävä kokonaisvaltaista, edellisten vuosien 
kokemukseen perustuvaa edistämisstrategiaa. 
Markkinointivuonna 1996/1997 14 jäsenvaltiossa toteutetaan parhaillaan neljää erilaista 
ohjelmatyyppiä, joiden tavoitteena on maidon ja maitotuotteiden kulutuksen edistäminen 
pääkohderyhmänä 15 25 -vuotiaat nuoret. Yhdessätoista jäsenvaltiossa (Belgia, Tanska, 
Ranska, Kreikka, Irlanti, Alankomaat, Itävalta, Espanja, Suomi, Ruotsi ja Yhdistynyt 
kuningaskunta) markkinointivuosina 1994/1995 ja 1995/1996 toteutettuja ohjelmia on 
jatkettu ja kehitetty kokonaan tai osittain. 
Kolmea poikkeusta lukuun ottamatta (kaksi Ranskan ohjelmaa ja yksi Alankomaiden 
ohjelma) markkinointivuonna 1996/1997 hyväksytyt ohjelmat on suunnattu pääasiassa 
alle 25-vuotiaille nuorille: 
1. Perinteiset lehdet ja/tai TV: Itävalta, Irlanti, Kreikka ja Italia. 
2. Urheilutapahtumat, maitopäivät, kilpailut ja muu nuorille suunnattu toiminta 
Belgia, Ranska, Saksa, Alankomaat. Ranska ja Saksa ovat tehostaneet 
ohjelmaansa viestimien avulla. 
-3 
3. Yhtenäiskampanjat (mainonta, tiedotus, PR, urheilu ja/tai muu toiminta). 
Yhdistynyt kuningaskunta, Ruotsi, Suomi, Portugali, Espanja ja Tanska. 
Ohjelmat, joiden tarkoituksena on jakaa tietoa maidon ravitsemuksellisista 
ominaisuuksista: Ranska (kaksi ohjelmaa) ja Alankomaat. 
Nämä ohjelmat, joiden rahoittamisesta yhteisö vastaa 100-prosenttisesti, toteutetaan 
useimmissa tapauksissa rinnakkain kansallisten kampanjoiden kanssa, jotka rahoitetaan 
yhteisrahoitusrahastojen tilalla toimivin "pakollisin maksuin". Tietyissä maissa (Espanja, 
Portugali, Italia, Kreikka) tällaisia maksuja ei kuitenkaan ole; tämän vuoksi niissä on 
tarpeen kehittää markkinoita lähempänä olevia toimia, kun taas muissa jäsenvaltioissa 
toiminta voidaan suunnata alustaviin toimiin ja jakaa sisällöltään lähinnä 
ravitsemuksellista tietoa. Tämän suhteen on kuitenkin noudatettava mahdollisimman 
suurta varovaisuutta, jotta ei jaeta tieteellisesti perusteetonta tietoa. 
Yhden koko Euroopan kattavan yhtenäiskampanjan käynnistäminen on ymmärrettävästi 
mahdotonta siihen liittyvistä taloudellisista eduista huolimatta. Tämän vuoksi olisi 
laadittava eriytetty strategia, jossa otetaan huomioon erilaisten maantieteellisten 
kulutusalueiden erityispiirteet. 
Kuten aiempina vuosina markkinointivuodeksi 1997/1998 valittujen toimenpiteiden on 
oltava asetuksen (ETY) N:o 2073/92 1 artiklan 2 kohdan a ja c alakohdan säännösten 
mukaisia. 
1. Tavoitteet 
Maidon ja maitotuotteiden kokonaiskulutus laski hieman vuonna 1996 (alustavat tiedot). 
Esimerkiksi kulutus kilogrammoina asukasta kohti laski vuoden 1995 76,1 
kilogrammasta vuoden 1996 75,4 kilogrammaan. Tämä johtui pääosin siitä, että 
täysmaidon kulutus laski 8 prosenttia. Puolikuoritun maidon ja kuoritun maidon kulutus 
kuitenkin kasvoi. 
Maidon ja maitotuotteiden keskimääräinen kokonaiskulutus yhteisössä 
täysmaitoekvivalentteina mitattuna kasvoi vuoden 1990 306 kilogrammasta henkilöä 
kohden vuoden 1995 3 15 kilogrammaan henkilöä kohden. Kulutus vaihteli Portugalin 
163 kilogrammasta henkilöä kohden (kahden kilogramman vuosittainen lisäys henkilöä 
kohden edellisiin vuosiin verrattuna) Suomen 422 kilogrammaan (laskua vuoden 1994 
430 kilogrammasta). On todettava, että maitotuotteiden täysmaitoekvivalentteina mitattu 
kulutus laski yhteisössä vuosina 1990-1995 Alankomaissa, Yhdistyneessä 
kuningaskunnassa, Tanskassa, Italiassa, Irlannissa, Itävallassa, Suomessa ja Ruotsissa, 
mutta kasvoi Saksassa, Kreikassa, Espanjassa ja Portugalissa sekä pysyi vakaana 
Ranskassa, Belgiassa ja Luxemburgissa (Litte 1). 
Kuten Euroopan komission toukokuussa 1997 julkaisemassa m ai total ou sai an tilannetta 
ja tulevaisuudennäkymiä käsittelevässä työasiakirjassa todetaan, lehmänmaidon 
tuotannon ennustetaan laskevan hieman vuosittain keskipitkällä aikavälillä eli 121,6 
miljoonasta tonnista vuonna 1996 noin 119,4 miljoonaan tonniin vuonna 2001 ja noin 
I 18,1 miljoonaan tonniin vuonna 2005. 
Markkinointivuoden 1997/98 pääasiallisena tavoitteena on lisätä kokonaiskeskikulutusta 
eli jarruttaa suurissa kuluttajajäsenvaltioissa havaittua kulutuksen vähenemistä ja tukea 
alhaisen kulutustason jäsenvaltioissa tapahtunutta edistystä. Ottaen huomioon näiden 
markkinoiden erityiset ominaispiirteet nämä tavoitteet voidaan saavuttaa korostamalla 
maitotuotteisiin liittyviä erilaisia myönteisiä näkökohtia, erityisesti niiden 
ravitsemuksellisia ominaisuuksia. 
2. Kohderyhmät 
Aikaisempien markkinointivuosien tapaan pääasiallinen markkinakohderyhmä 
muodostuu alle 25-vuotiaista nuorista (kaikki tuloluokat). On tärkeää, että kyseinen 
yhteiskunnallisesti melko yhtenäinen ikäluokka ei koe maidonkulutusta pakkona vaan 
valintamahdollisuutena. 
Tietyt väestön erityisryhmät, joiden ravinnolliset riskit ovat kasvaneet (odottavat äidit, 
pikkulapset, vanhukset, maahanmuuttajat) ovat toissijaisia kohteita, joille 
ravitsemukselliset näkökohdat (kalsium ja vitamiinit) ovat tärkeitä. 
3. Aiheet 
Vuosien 1994/1995, 1995/1996 ja 1996/97 tavoin kaikissa käytettävissä ohjelmissa 
käsitellään vähintään jompaakumpaa tai molempia seuraavista aiheista: 
- ravintoarvo, maito ja/tai maitotuotteet ovat terveellisiä elintarvikkeita, sillä niistä saa 
kalsiumia ja vitamiinejä, joiden puute voi aiheuttaa vakavia puutostiloja 
- maitoon liittyvä moderni mielikuva ja miellyttävät aistimukset, maito ja/tai 
maitotuotteet sopivat täydellisesti nykyisiin kulutustottumuksiin puhtautensa ja 
luonnollisuutensa vuoksi; lisäksi ne sopivat hyvin yhteen nykyisten arvojen ja makutottu­
musten kanssa miellyttävien aistimusten antajia. 
Kampanjan laajentaminen maitotuotteisiin voidaan hyväksyä, jos maitotuotteita ei 
eritellä: aiheen on oltava nestemäinen maito ja/tai kaikki maitotuotteet. 
IV SEURANTA 
Koska kyseessä on epäsuora hallinto, kansallinen sopimuspuolena oleva elin vastaa 
ohjelmassa suunnitelluista toimenpiteistä (asetuksen (ETY) N:o 3582/93 7 ja 8 artikla). 
Toimivaltainen elin maksaa sille neljännesvuosittain esitettävät laskut. Laskuihin on 
liitettävä todistavat asiakirjat ja sopimuksen täytäntöönpanoa koskeva alustava kertomus 
sekä loppusummaa koskeva hakemus, johon liitetään todistavat asiakirjat, tiivistelmä 
toteutettujen toimenpiteiden tilanteesta sekä arviointikertomus jo saaduista tuloksista. 
Toimivaltaisen elimen on toteutettava tarvittavat toimenpiteet valvoakseen toimitettujen 
todisteiden oikeellisuutta ja kaikkien sopimusvelvoitteiden täytäntöönpanoa erityisesti 
sopimuspuolten ja heidän mahdollisten kauppakumppaniensa teknisten, hallinnollisten ja 
kirjanpitoa koskevien tarkastusten avulla. 
Komissio järjestää tarvittaessa tilintarkastuksia ja paikalla suoritettavia tarkastuksia 
sopimuspuolten ja heidän mahdollisten kumppaneidensa osalta. 
-5-
V TALOUSARVION VARAT MARKKINOINTIVUODELLE 1997/98 
Vuonna 1996/1997 kokonaisuudessaan 8 765 521 miljoonan ecun suuruinen talousarvio 
käytettiin seuraavasti: 
Perinteiset viestimet 59,8 %, joista TV 37,4 % 
lehdistö 17,0 % 
radio 4,9 % 
muut' 0,5 % 
Aineisto4 7,5 % 
Perinteinen 3,1 % 
PR-toiminta 
Urheilutapahtumat, 19,6% 
maitoviikot jne. 
Muu toiminta5 5,7 % 
Henkilöstö6 3,7% 
Yleiskustannukset 1,0% 
Vuoden 1995/96 kampanjaan verrattuna perinteisiin viestimiin on käytetty vähemmän 
varoja, kun taas urheilun ja muun toiminnan osuus on kasvanut. Tämän lisäksi luku 
"henkilöstö" on supistunut. Tämä johtuu osittain siitä seikasta, että toimistot tekevät nyt 
osan työstä, jonka aikaisemmin teki sopimuspuoli, minkä vuoksi se näkyi kohdan 
"henkilöstö" alla. Toinen selitys supistumiselle on se, että sopimuspuoli on joutunut 
talousarviosta johtuvista syistä kattamaan henkilöstökulut itse eli ne eivät ole kuuluneet 
yhteisön rahoittamaan talousarvioon. Luvut osoittavat kuitenkin, että 
markkinointivuoteen 1996/97 liittyvän tiedonannon7 V luvussa mainittuja suuntaviivoja 
on laajalti noudatettu. 
Jo otaksutaan, että vuoden 1998 talousarviossa myönnetään 10 miljoonaa ecua 
maitotalousalan myynninedistämiskarnpanjoille, määrärahat luvuissa "henkilöstö" ja 
3 Internet, julisteet 
4 Julkaisut, mainoslehtiset jne. 
5 Maidontuotannon tieteellisiä näkökohtia käsittelevät tietokannat, lääketieteelliset vierailut jne. 
6 Toimistojen palkkiot, lukuun ottamatta osittain ja välillisesti sisältyviä henkilöstökustannuksia 
7 1'YVL N:o C 2UK 1.X.I9W», s. V 
-6-
"yleiskustannukset" olisi pidettävä vuonna 1997/1998 mahdollisimman pieninä, jotta 
voitaisiin kasvattaa muille välineille annettavia määrärahoja. Edellisten 
markkinointivuosien arvioinnit osoittavat sellaisten urheilu- ja muiden tapahtumien, 
joiden tarkoituksena on vahvistaa yhteyttä maitotuotteiden ja senkaltaisten mielikuvien 
kuin "toiminnallisuus", "energia", "terveys", "raikkaus" ja "hauskuus" välillä, 
saavuttaneen erittäin hyviä tuloksia. Tässä yhteydessä on tärkeää korostaa, että 
tapahtumien on oltava välineitä maidon kulutuksen edistämiseen eli kyseisen tapahtuman 
ja maitotuotteen välillä on oltava selvä ja luontainen yhteys. Järjestetyt tapahtumat olisi 
mieluiten yhdistettävä perinteiseen PR-toimintaan, maistajaisiin jne. Tämän lisäksi 
aikaisempien kampanjoiden arvioinnit osoittavat mainonta- ja tietoisuustoimien 
saavuttaneen hyviä tuloksia. Siksi hakijoita kannustetaan kehittämään ohjelmia, joissa 
maitotuotteiden kulutusta edistetään urheilu- ja/tai muiden tapahtumien (esim. 
"maitopäivät") kautta. Tässä yhteydessä on korostettava, että tulevaisuudessa on 
välttämätöntä luopua postimyyntiin ja radio- ja/tai TV-kanavien välityksellä tapahtuvaan 
myyntiin liittyvän mainonnan ja myynninedistämisen rahoittamisesta. Samoin on syytä 
suhtautua varauksella myyntipisteissä tapahtuviin myynninedistämistoimiin, jos tällä 
tavalla suositaan kaupallisia tuotemerkkejä. 
VI EHDOTUSTEN ESITTÄMINEN 
Ehdotuksissa on oltava erityisesti seuraavat osat: 
1. Tavoitteiden, kohteiden ja ehdotettujen keinojen täsmentäminen ja sen 
osoittaminen, kuinka ne sopivat edellä II luvussa määritettyyn kokonaisstrategiaan. 
2. Ehdotetun ohjelman alustava kustannustehokkuusanalyysi (tämän tiedonannon 
liitteessä esitetyllä tavalla). 
3. Ehdotukseen on sisällyttävä yksityiskohtainen kuvaus siitä, kuinka ohjelmien 
tuloksia arvioidaan jälkikäteen. Kuvaukseen on sisällyttävä tietoja arvioitavista 
toimista, käytettävistä arviointimenetelmistä sekä talousarviosta. Kyseisen 
arviointitutkimuksen kustannukset on sisällytettävä kokonaistalousarvioon. 
Toimivaltaisen viranomaisen on komission hyväksynnän saatuaan nimettävä 
riippumaton arvioija ennen sopimuksen päättymistä. Sopimuspuolen on esitettävä 
kolme ehdotusta, joiden perusteella valinta tehdään. 
4. Selkeä ja yksityiskohtainen talousarvio ecuina. Talousarvioon on sisällyttävä 
yksityiskohtaiset tiedot kaikista ehdotetuista toimista. Mainoskampanjoiden osalta 
on esitettävä alustava viestintäsuunnitelma, johon sisältyy suunniteltu kohderyhmä, 
kustannukset spottia/mainosta kohti sekä toimiston palkkiot. Henkilöstökulujen 
osalta on esitettävä kaikkien toimien ja henkilöstöluokkien osalta tuntikohtaiset 
kustannukset, mukana olevan henkilöstön määrä ja toiminnan kesto. Kaikki muut 
toimet olisi esitettävä mahdollisimman yksityiskohtaisesti. Esimerkiksi 
mainoslehtisten osalta on esitettävä yksikkökohtaiset kustannukset ja tuotettavien 
yksiköiden määrä. 
5. Sitoumus välittää ainoastaan myönteisiä viestejä ja olla suorittamatta vertailuja 
muihin tuotteisiin. 
6 Sitoumus olla käyttämättä postimyynnin ja/tai radio- TV-kanavien välityksellä 
tapahtuvaan myyntiin liittyvää mainontaa (TV-myynti) 
-7-
7. Sitoumus esittää riippumattoman elimen laatima, ohjelman tuloksia koskeva 
arviointikertomus edellä 2 kohdassa tarkoitetun menettelyn mukaisesti. 
Ehdotettujen toimenpiteiden on luonnollisesti oltava asetuksen (EY) N:o 3582/93 3 
artiklan 2 kohdan säännösten mukaisia. 
VII HAKEMUSTEN TARKASTELU- JA VALINTAMENETTELYT 
1. Ehdotukset on palautettava toimivaltaisille elimelle 30. päivään syyskuuta 1997 
mennessä kolmena kappaleena ja niiden mukana on oltava tiivistelmä. 
2. Kaikki ehdotukset on toimitettava komissiolle 31. päivään lokakuuta 1997 mennessä 
kahtena kappaleena ja niiden mukana on oltava toimivaltaisen elimen laatima perusteltu 
lausunto. Lausunnossa ehdotukset on luokiteltava tärkeysjärjestyksessä. 
3. Komissio laatii luettelon hyväksytyistä ehdotuksista ja antaa siitä tiedon jäsenvaltioille. 
Etusijalle asetetaan hankkeet: 
-joissa korostetaan maidon ja maitotuotteiden myönteisiä puolia (ominaisuuksia), 
- jotka on esitetty selvästi ja joihin sisältyy yksityiskohtaiset kuvaukset ehdotetuista 
toimista sekä yksityiskohtainen talousarvio ecuina, 
-joissa noudatetaan edellä V luvussa vahvistettuja varoja koskevia suuntaviivoja, 
- joita puoltaa aikaisempia kampanjoita koskeva arviointikertomus, jos asianomaiset 
osapuolet ovat jo osallistunut vastaaviin kampanjoihin. 
Lisäksi otetaan huomioon asetuksen (EY) N:o 3582/93 5 artiklan 3 kohdassa mainitut 
etusijaa koskevat perusteet. 
VIII PÄÄTELMÄT 
Asetuksen (EY) N:o 3582/93 kolmena ensimmäisenä soveltamisvuonna annettiin 
mahdollisuus kehittää yhdenmukaisia, mutta riittävän eriytettyjä kuluttajaa erityisesti 
kiinnostavia seikkoja koskevia ohjelmia. Komissio aikoo jatkaa samansuuntaisesti 
vuosina 1997/1998. Se pyrkii valitsemaan lähetettyjen ehdotusten joukosta sellaiset, 
joilla on paras kustannustehokkuussuhde ja paras yhteisvaikutus Euroopan maidon ja 
maitotuotteiden markkinoiden kestäväksi lujittamiseksi. 
8-
LIITE I 
MAIDON JA MAITOTUOTTEIDEN KULUTUS HENKILÖÄ KOHDEN 
TÄYSMAITOEKVIVALENTTEINA MITATTUNA 
1990 (kg) 1994 (kg) 1995 (kg) 
Saksa 362 375 379 
Ranska 403 399 401 
Italia 285 274 278 
Alankomaat 311 277 285 
BeLux 367 368 365 
Yhdistyneet kuningaskunnat 308 274 283 
Irlanti 360 342 350 
Tanska 465 405 420 
Kreikka 189 197 202 
Espanja 154 170 170 
Portugali 145 161 163 
Ruotsi 358 347 405 
Suomi 460 430 422 
Itävalta 351 340 334 
LIITE II 
KIISTANNIISTEHOKKIIIÎSANALYYSI 
1. Mitattavat erityiset tavoitteet, määritelty kohderyhmä 
Erityistavoitteet: yhteys yleistavoitteeseen 
Määritelty kohderyhmä: erotetaan tarvittaessa tavoitteen mukaan, 
täsmennetään yhteisön budjettitoimista lopullisesti hyötyvät tahot ja käytetyt 
välitahot. 
2. Ehdotuksen perustelu 
Yhteisön budjettitoimen tarpeellisuus 
loimien valinta 
* edut vaihtoehtoisiin toimiin nähden (vertailtavat edut) 
* yhteisön tai kansallisella tasolla toteutettujen mahdollisesti samanlaisen 
hankkeiden analysointi 
Pääasiallisimmat epävarmuustekijät, jotka voivat vaikuttaa hankkeen 
erityisiin tuloksiin. 
3. Hankkeen seuranta j a arvi oi nti 
Suoritusindikaattorit 
* tuotosindikaattorit (toiminnan mittaaminen) 
* vaikutusindikaattorit (tavoitteiden mukaan) 
Suunnitellun arvioinnin yksityiskohdat ja aikataulu 
Saavutettujen tulosten arviointi. 
to 
ISSN 1024-4492 
KOM(97) 377 lopullinen 
jr%.3'M-xTL-^VXJ\.J J\. M. 
FI 03 10 
Luettelonumero : CB-C0-97-373-FI-C 
ISBN 92-78-22856-7 
Euroopan yhteisöjen virallisten julkaisujen toimisto 
L-2985 Luxemburg